מיכאל זהרי

מיכאל זֹהרי (9 באפריל 1898 – 15 באפריל 1983, ג' באייר תשמ"ג) היה בוטנאי ישראלי, חתן פרס ישראל. ידוע בזכות מחקרים יסודיים שערך על צמחיית ארץ ישראל והמזרח התיכון, וכן בשל כתיבת ספרות מקצועית המיועדת גם לקהל הרחב המתעניין בתחום. זהרי הוא ממחבריו של המגדיר לצמחי ארץ ישראל, יחד עם אלכסנדר איג ונעמי פיינברון.

קורות חייו
מיכאל זהרי נולד בבוברקה, על יד לבוב, שבגליציה (אז באימפריה האוסטרו-הונגרית) בשנת 1898, ועלה לארץ ישראל בשנת 1920. למד בסמינר העברי למורים בירושלים בשנים 1922–1925. בשנת 1926 נולד בנו דניאל, בהמשך גם תלמידו. לאחר לימודיו, עבד ביחידה לבוטניקה במכון לחקלאות ולמדעי הטבע, שלימים עברה לחסות האוניברסיטה העברית בירושלים. קיבל תואר דוקטור (PhD) בשנת 1936, ובשנת 1945 התמנה למרצה באוניברסיטה. הוא סייר רבות בישראל ובמזרח התיכון, כולל בארצות ערב לפני קום המדינה ואף ביבשות אחרות. מתלמידיו הבולטים: דניאל זהרי, אבינועם דנין, אבישי שמידע ויעקב לורך.

בין 13 ל-18 בדצמבר 1942 השתתף בסיור בערבה שאורגן על ידי יוסף ויץ (בהשתתפות 12 אנשים, לרבות מהנדס המים שמחה בלאס, יו"ר הקרן הקיימת אברהם גרנות והמודד וידען הארץ זלמן ליף).

מיכאל זהרי קיבל את פרס ישראל במדעי החיים בשנת 1954. נבחר כחבר באקדמיה הלאומית הישראלית למדעים בתחום הבוטניקה בשנת 1960.

מספריו
 מגדיר לצמחי ארץ ישראל, במשותף עם אלכסנדר איג ונעמי פיינברון, הוצאת האוניברסיטה העברית, 1931
 גיאובוטניקה (ספריית הפועלים, 1959)
 צמחית ארץ ישראל בציורים, במשותף עם נעמי פיינברון-דותן, איורים: רות קופל, הוצעת דעת, 1959
 צמחי התרבות של ישראל (הוצאת הקיבוץ המאוחד עם אברהם פאהן, 1957, מהדורה שנייה: צמחי התרבות בישראל - 1981)
 מגדיר חדש לצמחי ישראל (עם עובד, 1976, 1989)
 כל עולם הצמחים (עם עובד, 1978)
 נופי הצומח של הארץ (עם עובד, 1980)
 (Plants of the Bible (Cambridge, 1982 (צמחי התנ"ך)

לקריאה נוספת
 'זהרי (שין), מיכאל', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 213.

קישורים חיצוניים
 כרטיס אישי ואודותיו, האקדמיה הלאומית הישראלית למדעים
 רשימת טקסונים שתוארו למדע על ידי מיכאל זוהרי, באתר IPNI
 
 אברהם פאהן, לזכרו של מיכאל זהרי, במלאת שנה לפטירתו, מדע כ"ח 1, 1984

הערות שוליים

בוטנאים ישראלים
אנשי העלייה השלישית
חברי האקדמיה הלאומית הישראלית למדעים
זוכי פרס רוטשילד
זוכי פרס ישראל למדעי החיים
זוכי פרס ויצמן
בוגרי המכללה האקדמית לחינוך ע"ש דוד ילין
בעלי תואר דוקטור מהאוניברסיטה העברית בירושלים
סגל האוניברסיטה העברית בירושלים: מדעי החיים
ראשוני האוניברסיטה העברית בירושלים
יהודים הקבורים בהר המנוחות
עורכי האנציקלופדיה המקראית
זוכי פרס ישראל לשנת 1954
ישראלים ילידי האימפריה האוסטרו-הונגרית
ישראלים שנולדו ב-1898
ישראלים שנפטרו ב-1983